கேள்வி: கீழ் ஏரி - வரலாறு பற்றி தகவல் சொல்.
பதில்: இந்த ஏரி 1794-ல் நகரத்தை அழகுபடுத்துவதற்காக உருவாக்கப்பட்டுக் கட்டப்பட்டது. நவாப் ஹயாத் முகம்மது கான்பகதூரின் மந்திரி சோட் கான் என்பவரால் கட்டுமானப் பணிகள் மேற்கொள்ளப்பட்டன. முந்தைய பல கிணறுகள் இந்த ஏரியில் இணைக்கப்பட்டன. கீழ் ஏரி 'புல் புக்தா' என்ற பாலத்திற்கு அருகில் உள்ளது. கீழ் ஏரி "புக்தா-புல் தலாவ்" என்றும் இலக்கியத்தில் குறிப்பிடப்பட்டுள்ளது.
கேள்வி: கீழ் ஏரி - நிலவியல் பற்றி நீங்கள் என்ன அறிந்துள்ளீர்கள்?
பதில்: கீழ் ஏரி மேல் ஏரிக்குக் கிழக்கே அமைந்துள்ளது. ஒரு மண் அணை இரண்டு ஏரிகளையும் பிரிக்கிறது. இரண்டு ஏரிகளும் உயரப் பகுதியில் கட்டப்பட்டுள்ளன. மேல் ஏரியின் மிகக் குறைந்த மட்டமானது கீழ் ஏரியின் மிக உயர்ந்த மட்டத்திற்குக் கீழே உள்ளது. கீழ் ஏரி 1.29 ஹெக்டேர் பரப்பளவில் (நீர் பரவல்) அமைந்துள்ளது. இதன் நீர்ப்பிடிப்பு பகுதி 9.6 சதுர கி. மீ. ஆகும். இந்த ஏரி மேல் ஏரியிலிருந்து நிலத்தடி கசிவு நீரைப் பெறுகிறது. 1850களில், ஏரியின் அதிகபட்ச மற்றும் குறைந்தபட்ச ஆழம் முறையே 11.7 மீ மற்றும் 6.16 மீ ஆகும்.[http://bhopal.nic.in/interest.htm#Bk9 "Places of Interest in Bhopal"]. 2011-ன் படி, அதிகபட்ச ஆழம் 10.7 மீ ஆகும். கீழ் ஏரிக்கு எந்த நன்னீர் ஆதாரமும் இல்லை; இது மேல் ஏரியிலிருந்து கசிவு நீரையும், 28 கழிவுநீர் நிரப்பப்பட்ட நுல்லாக்களிலிருந்து வடிகால்களையும் பெறுகிறது. இது பேட்வா ஆறு சிறிய துணை ஆறான கலாலி ஆற்றில் இணைகின்ற பத்ரா ஆற்றில் வடிகிறது.